Nicușor Dan, întrebat dacă se înscrie în PNL: Nu cred că se va întâmpla asta în viitorul apropiat.
Nicușor Dan: Am o relație profesională și umană foarte bună cu premierul Orban. Dan spune că premierul i-a propus să se înscrie în PNL. Nicușor Dan a subliniat că este primar independent, susținut de două partide, PNL și USR-PLUS.
Primarul general al Capitalei, Nicușor Dan, invitat la Aleph News, în emisiunea "Marius Tucă Show", a spus, marți, întrebat dacă se va înscrie în PNL până la alegerile parlamentare, că "nu crede că acest lucru se va întâmpla în viitorul apropiat"."Nu cred că se va întâmpla asta până în viitorul apropiat", spune Nicușor Dan, întrebat dacă se va înscrie în PNL până la alegerile parlamentare.El menționează că este primar independent, susținut de două partide, PNL și USR-PLUS."Din USR am plecat pentru un motiv și asta este", a precizat Dan, la Marius Tucă Show.Totodată, el a ținut să laude relația pe care o are cu premierul Ludovic Orban: "Am o relație profesională și umană foarte bună cu premierul Orban. De asemenea, în campanie am avut un sprijin foarte mare din partea domniei sale".Întrebat dacă a fost invitat să se înscrie în PNL, el a răspuns: "Mi-a spus că și-ar dori să se întâmple lucrul ăsta, dar că e o decizie care îmi aparține".